[{"text_idx": "#000002", "text": "Mae pobl ifanc yn dod yn fwy ymwybodol o\u2019u ho\u0302l troed digidol. Mae\u2019r genhedlaeth gynhenid ddigidol wedi dysgu sut i wahanu sawl persona ar-lein a\u2019u presenoldeb bywyd go iawn. Mae\u2019r gwaith gweinyddol sydd ynghlwm a\u0302 rhedeg amrywiaeth o gyfrifon cyfryngau cymdeithasol (ac amryw cyfrif sydd ddim mor gymdeithasol hefyd!) yn debygol o ddrysu\u2019r oedolyn arferol."}, {"text_idx": "#000003", "text": "Mae cyfrifon amgen wedi bodoli eisoes mewn gemau ar-lein. Efallai bod chwaraewr yn arwyddo i mewn i\u2019w gofod chwarae arferol gydag ail gyfrif, sydd ag enw gwahanol, er mwyn gwneud pethau nad all wneud ar ei brif gyfrif. Er esiampl, os oes gan chwaraewr lawer yn ei ddilyn mewn gem neu gymuned ar-lein fel YouTube, yna efallai hoffant chwarae heb gefnogwyr yn swnian am yr hyn sy\u2019n gywerth i lofnod digidol."}, {"text_idx": "#000004", "text": "Wrth i ddemograffeg newid, ar Facebook yn enwedig, a rhieni yn ceisio ychwanegu eu hunain i restr ffrindiau eu plentyn, mae pobl ifanc wedi dechrau defnyddio ffurfiau mwy cyfun o reoli preifatrwydd ar-lein. Maent yn hidlo pwy sydd yn cael gweld mathau amrywiol o gynnwys a gyfrennir gan ddefnyddwyr. Mae llawer o bobl ifanc wedi cael digon o\u2019r symudiad paradeim yma, ac mae\u2019n ymddangos fel eu bod wedi gadael y rhwydwaith cymdeithasol yn gyfan gwbl \u2013 sydd yn un o\u2019r prif resymau i Facebook brynu Instagram wrth gwrs."}, {"text_idx": "#000005", "text": "Mae\u2019n llawer haws i gael cyfrifon ar waha\u0302n ar Instagram a Twitter \u2013 cyhoeddus a phersonol, cyfrif busnes hefyd efallai. Gellir newid cyfrifon yn hawdd ar yr apiau hefyd. Mae hyn wedi arwain at ddatblygiad y cyfrif \u201cfflop\u201d ar Instagram. Cyfrif fflop ydy pan fydd pobl ifanc yn rhannu cyfrif ac yn postio delweddau sydd yn ymwneud a\u0302 materion cyfoes neu ddrama yn eu bywyd go iawn neu gymunedau digidol. Mae yna elfen o anhysbysrwydd y tu o\u0302l i\u2019r cyfrifon, yn effeithiol mae hyn yn ymddwyn fel porth newyddion wedi\u2019i chyflwyno\u2019n ofalus."}, {"text_idx": "#000006", "text": "Yna mae gennych chi\u2019r sianeli preifat sydd yn anoddach i\u2019w arsylwi . Er esiampl, faint o sgwrsio ydych chi\u2019n credu sydd yn digwydd yn y blwch \u2018chat\u2019 mewn ge\u0302m ar-lein? Bwystfil penodol ar hyn o bryd ydy Discord, app cymdeithasol sydd wedi\u2019i greu\u2019n benodol ar gyfer chwarae gemau. Mae grwpiau preifat ar Discord, WhatsApp (caffael Facebook arall) a Facebook ei hun yn sianeli caeedig. Felly nid oes posib cadw golwg neu lercian yn hawdd. Mae\u2019r grw\u0302p wedi\u2019i gynllunio fel eich bod chi\u2019n gyfranogwr allweddol, hyd yn oed os ydych chi\u2019n un o nifer. Mae gofyn arnoch i gyfrannu\u2019n aml, ac wrth wneud hynny rydych chi\u2019n dod yn rhan o gymuned. Mae hyn wedi achosi problemau i newyddiadurwyr, sydd yn cael trafferth cadw pellter oddi wrth y pwnc fel sydd ei angen ar gyfer adroddiad gwrthrychol. Fydd gweithwyr y trydydd sector yn cael problemau tebyg, neu byddech chi\u2019n buddio wrth i gyfranwyr gael mwy o ffydd ynoch chi?"}, {"text_idx": "#000007", "text": "Os hoffech gysylltu\u2019n well gyda defnyddwyr ar lwyfannau preifat neu ddysgu sut i greu a chynnal llwyfan eich hunain, yna cysylltwch gyd ProMo-Cymru gan e-bostio Nathan ar nathan@promo.cymru."}, {"text_idx": "#000009", "text": "Interested in working with us? Why not get in touch."}]